4. ΑΠΟΦΑΣΙΣ ΑΡΧΗΓΟΥ ΑΣΤΥΝΟΜΙΑΣ  ΠΟΛΕΩΝ Αριθ. 77 της 25 Μαΐου/29 Ιουν. 1966   (ΦΕΚ Β΄403)  Περί ημερησίας και διημέρου αναπαύσεως εις αστυνομικούς υπαλλήλους.  Έχοντες υπ’όψει το άρθρ. 12 του Κ.Ν. 2458/1953 «περί Ο.Σ.Α.Π.», κανονίζομεν: Χρόνος αναπαύσεως Άρθρ.1.-α)Εις τους αστυνομικούς υπαλλήλους, ανεξαρτήτως βαθμού και χρόνου υπηρεσίας, χορηγείται, κατά μήνα ανάπαυσις 2 ημερών, ήτοι 1 ημέρα, ανά δεκαπενθήμερον, ασχέτως προς την κανονικήν άδειαν. Εις τους εκτελούντας συνεχή οκτάωρον υπηρεσίαν, μετά 24ωρον ανάπαυσιν χορηγείται μόνον 1 ημέρα αναπαύσεως κατά μήνα. β)Κατά δίμηνον 1 ημέρα, εκ της ως άνω ημερησίας αναπαύσεως, δεον να συμπίπτη με ημέραν αργίας (Κυριακήν ή εξαιρέσιμον τοιαύτην), εφ’ όσον αι υπηρεσιακαί ανάγκαι επιτρέπουσι τούτο. γ)Δύναται η, κατά τα ανωτέρω, ανάπαυσις των 2 ημερών να χορηγήται εις δύο συνεχείς ημέρας κατά μήνα, δι’ αντιμετώπισιν υπό του υπαλλήλου σοβαράς οικογενειακής ανάγκης ή δια συμμετοχήν εις οργανουμένας υπό του Σώματος εκδρομάς. Περιορισμοί και τρόπος χορηγήσεως Άρθρ.2.-α)Η ημερησία ή διήμερος, κατά μήνα, ανάπαυσις αποτελεί διοικητικόν μέτρον, λαμβανόμενον προς διευκόλυνσιν των εκτελούντων συνεχή και επίπονον υπηρεσίαν αστυνομικών υπαλλήλων και δύναται να διακοπή εις εξαιρετικάς μόνον περιπτώσεις, εάν το απαιτήσωσιν αι ανάγκαι της υπηρεσίας (έκτακτα σοβαρά γεγονότα, ως μεγάλαι συγκεντρώσεις). β)Την, κατά τα ως άνω ανάπαυσιν χορηγούσιν εις τους υπηρετούντες. 1.Εις τους Αστυνομικούς Σταθμούς, τα Αστυνομικά Τμήματα, τα Παραρτήματα Ασφαλείας και τας Αστυνομικάς Υποδιευθύνσεις οι Διοικηταί τούτων. 2.Εις τους Διοικητάς των Αστυνομικών Τμημάτων και Διευθυντάς των Αστυνομικών Υποδιευθύνσεων και Υποδιοικητάς των Υπηρεσιών τούτων, ο οικείος Αστυν. Διευθυντής, μετ’ αναφοράν των. 3.Εις τους Διοικητάς Παραρτημάτων Ασφαλείας ο οικείος Διευθυντής της Υποδιευθύνσεως Γεν. Ασφαλείας ή Διοικητής Τμήματος Ασφαλείας και εις τους Αστυνομικούς Διευθυντάς των πόλεων Αθηνών, Πειραιώς, Πατρών και Κερκύρας, ο Αρχηγός του Αστυνομικού Σώματος μετ’ αναφοράν των. 4.Εις τους εκτελούντας εσωτερικήν υπηρεσίαν ή υπηρεσίαν σκοπού Αστυνομικού Καταστήματος, εις τας διαφόρους Αστυνομικάς Υπηρεσίας οι Υπασπισταί ή οι Γραμματείς ή έτερος Αξιωματικός, οριζόμενος υπό του Διοικητού των Υπηρεσιών τούτων. γ)Εις έκαστον Αστυνομικόν Σταθμόν, Τμήμα, Παράρτημα Ασφαλείας, Υποδ/νσιν, Δ/νσιν και υπηρεσίαν θα καταρτίζηται υπό του Διοικητού κατά μήνα πίναξ ημερησίας αναπαύσεως, όστις θα τηρήται αυστηρώς. Κατά την σύνταξιν του πίνακος θα λαμβάνεται μέριμνα ώστε ο αριθμός των εις ημερησίαν ανάπαυσιν υπαλλήλων, κατά βαθμούς, να μη υπερβαίνη, καθ’ εκάστην ημέραν, τον αριθμόν όστις θα προκύπτη εκ της διαιρέσεως  των υπηρετούντων και δικαιουμένων αναπαύσεως, παρ’ εκάστη Υπηρεσία υπαλλήλων, δια του συνόλου των ημερών εκάστου μηνός. Οίκοθεν νοείται ότι, εφ’ όσον ο αριθμός των υπηρετούντων εις τινας Υπηρεσίας υπαλλήλων είναι μικρότερος, ή κατανομή θα γίνηται αναλόγως των αναγκών της Υπηρεσίας και των αιτουμένων ανάπαυσιν υπαλλήλων. Ουδείς υπάλληλος δύναται να μεταβάλη την σειράν αναπαύσεως άνευ εγκρίσεως του Διοικητού της Υπηρεσίας. Δέον επίσης να λαμβάνηται φροντίς ώστε ουδείς αστυνομικός υπάλληλος να λαμβάνη ημερησίαν ανάπαυσιν εις ημέραν καθ’ ην είχε σειράν να εκτελέση επίπονον υπηρεσίαν, ήτις δια της χορηγήσεως αυτώ αναπαύσεως θα εκτελήται παρ’ ετέρου υπαλλήλου. δ)Εις περίπτωσιν, καθ’ ην Τμήμα ή Υπηρεσία διατελεί εν επιφυλακή ουδείς υπάλληλος έχων σειράν αναπαύσεως θα λαμβάνη τοιαύτην, αλλά θα την λαμβάνη ετέραν ημέραν. Εξαιρέσεις Άρθρ.3.-α)Δεν τυγχάνουσιν ουδεμίας, κατά μήνα, αναπαύσεως οι αστυνομικοί υπάλληλοι, ανεξαρτήτως βαθμού και χρόνου υπηρεσίας, οι υπηρετούντες εις τα γραφεία Υπηρεσιών, εις ας εφαρμόζεται το ωράριον εργασίας των Δημοσίων Υπηρεσιών. β)Πας υπάλληλος απουσιάσας επ’ αδεία ή διατελέσας εις διαθεσιμότητα ή αργίαν, κατά την διάρκειαν του μηνός, θα στερήται της ημερησίας αναπαύσεως κατά τον μήνα τούτον, εν περιπτώσει δε απουσίας του μετά την λήψιν της ημερησίας αναπαύσεως, θα στερήται ταύτης κατά τον επόμενο μήνα. Εάν η απουσία διήρκησεν υπέρ τας 2 ημέρας, στερείται και της δευτέρας ημερησίας αναπαύσεως, εφ’ όσον εδικαιούτο τοιαύτης. Άρθρ.4.-Ο υπ’ αριθ. 1/34 Κανονισμός, το αρθρ. 10 του υπ’ αριθ. 65/1952 Κανονισμού και η υπ’ αριθ. 11325ΦΙ/65 από 27.5.1953 διαταγή ημών καταργούνται.   (Μετά τη σελ.142(β) Σελ.143(α) 292-001  Κανονισμός Αστυνομίας Πόλεων 4.ΑΑ.β.4   1248  Κανονισμός Αστυνομίας Πόλεων 4.ΑΑ.β.4   1249 